lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv en lv lv fr lv lv de lv de vo lv nl en en pl en en en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Puikulietim Kristapam patīk palīdzēt citiem – Alojas administrācija
Alojas pilsētas un pagasta pārvalde
Staiceles pilsētas un pagasta pārvalde
Puikulietim Kristapam patīk palīdzēt citiem
Alojas novada dome09.12.201909.12.2019 Aktualitātes, Brīvzemnieku pagasts, Jaunieši, Puikule
Puikulietis Kristaps Kalniņš bija viens no tiem jauniešiem, kuru par brīvprātīgo darbu Brīvzemnieku pagasta labā sumināja Latvijas gadadienas svinīgajā sarīkojumā Puikulē. Puisis saņēma arī papildu dāvanu, jo viņš brīvprātīgajā darbā šogad nostrādājis 238 stundas un tādējādi Alojas novadā uzstādījis rekordu. 5. decembrī visā pasaulē atzīmēja Brīvprātīgo dienu, kad īpaši godina cilvēkus, kuri palīdz citiem un dara to bez atlīdzības, tādēļ aicināju jaunieti uz sarunu. Būdams tikai astotklasnieks, Kristaps jau ir apbrīnojami apņēmīgs un mērķtiecīgs. Bet puisis ir gandarīts par brīvprātīgajā darbā iegūto pieredzi.
Sarunbiedrs atzīst, ka bijis priecīgs par saņemto apsveikumu valsts svētku sarīkojumā. Pirms tam gan nojautis, ka viņš ir tas, kurš nostrādājis visvairāk brīvprātīgā darba stundu, bet tāpat juties pārsteigts par specbalvu. Sākotnēji Kristaps brīnījās, kā tik daudz stundu sanācis, bet apdomājot atzinis, ka strādājis jau arī. Jaunietis iesaistījies visur, kur vien vajadzējis, – gan pasākumu organizēšanā, gan telpu un vides labiekārtošanā, gan dažādos citos darbos. Starp citu, viņš uz pagasta pārvaldi palīdzēt ikdienas darbos devies arī iepriekšējās pāris vasaras. – Arī šogad negribēju pa vasaru vienkārši sēdēt mājās. Vēl nebiju atradis citu darbu, tādēļ, lai nebūtu bezjēdzīgi jātērē laiks, devos uz pārvaldi kaut ko padarīt. Pagasta pārvaldes vadītāja Dace Tauriņa man piedāvāja noslēgt brīvprātīgā darba līgumu. Man patīk. Tā ir vērtīga brīvā laika pavadīšana, papildus tam apgūstu arī kaut ko praktisku. Iesaistoties šajā darbā, pat trīs mēnešus pēc kārtas esmu izticis bez datora. Tas man ir rekords. Bet tāpat jau datoru izmantoju tikai, ja skolai jāveido kādi darbi, – stāsta puikulietis. Puiša brīvprātīgā darba vadītāja D. Tauriņa uzliela viņu par izdarību un palīdzību un smejas, ka joprojām, kaut sākusies skola, viņš brīvajos brīžos turpina nākt uz pārvaldi lūkot, vai nav kas paveicams. – Kad ir laiks un varu kā palīdzēt, to izbaudu. Katru dienu domāju, ko vēl varētu paveikt. Rokas klēpī neprotu turēt, – atklāj jaunietis. Starp citu, šajā vasarā papildus brīvprātīgā darba veikšanai viņš paguvis strādāt arī vienā zemnieku saimniecībā Limbažu pusē. Tur palīdzējis nolasīt no tīrumiem akmeņus un restaurējis smagās automašīnas piekabi, gan uzpošot tās izskatu, gan nomainot vajadzīgās detaļas.
K. Kalniņš spriež, ka strādīgumu mantojis no sava tēta, kurš arī allaž uzņēmies dažādus papildu darbus un bieži vien uz tiem līdzi ņēmis dēlu. Tādējādi zēns uzkrājis daudz prasmju, piemēram, apdares darbu veikšanā, auto remontēšanā, arī elektronikā. – Šo gadu laikā diezgan daudz esmu apguvis pašmācības ceļā, no tēta ļoti daudz ko aizguvu tieši auto remontēšanā, – viņš stāsta un atzīst, ka retu reizi vajadzējis ieskatīties arī vietnē Youtube.com, lai rastu palīdzību kādā videopamācībā. Nesen Kristaps palīdzējis pazīstamam cilvēkam no viņa gana pavecā auto izņemt t.s. gaudotāju jeb signalizācijas sistēmu. – Pāris stundu „rakos” pa internetu, meklēdams, kā tas izdarāms. Izdevās! Priecājos, ka viss sanāca, – lepojas sarunbiedrs. Jūtams, ka puisis ne vien grib darboties, bet ir arī apņēmības pilns: – Man ir princips – ja kas iesākts, tas jānoved līdz galam. Jaunietis stāsta, ka vienureiz nācies doties paziņam palīgā špaktelēt griestus, ko līdz galam nebija paveicis iepriekš sarunātais meistars. Dažu dienu laikā Kristaps griestus nošpaktelējis un pēc nožūšanas noslīpējis un pielīdzinājis. Citam paziņam palīdzējis automašīnā nomainīt elektroniku. Vai ir kas tāds, ko puikulietis neprastu darīt? – Es savam vecumam pārāk daudz zinu un protu, – smej sarunbiedrs un atzīst, ka gribētos vairāk apgūt galdniecību, jo no tās gan viņš zinot maz. Viņš ir liels palīgs arī paša ģimenē – gan izremontējis istabu, gan salabojis mājas jumtu, lai slapjums netek iekšā, un reizumis pieskata māsas dēlēnu. Praktisko pieredzi zēns turpina krāt un ir priecīgs, ka arī brīvprātīgajā darbā pagasta pārvaldes vadībā iespējams papildināt zināšanas.
Kristaps atzīst – ja strādīgums ir viņa stiprā puse, tad mācības skolā gan nav. Viņš mācās Limbažu 3. vidusskolas 8.a klasē. Lielākoties viņam patīk un padodas visi mācību priekšmeti, īpaši sports un amatu mācība, grūtāk klājas ar krievu valodu. Uz skolu un mājup viņš braukā ar autobusu. No rītiem gan agrāk jāceļas, bet nu jau pie tā pierasts. Tiesa, viņam žēl, ka piektdienās ieliktas astoņas stundas un tajās dienās mājās iznāk tikt vēlāk. Limbažos viņš mācās jau no 1. klases. Puikulietis aizraujas ar dažādām sportiskām aktivitātēm. Skolā viņš apmeklē volejbola treniņus, brīvajā laikā uzspēlē futbolu, ziemā arī hokeju, tāpat izbrauc ar kartu vai kvadraciklu. Jautāts par nākotnes iecerēm, Kristaps atklāj, ka pēc 9. klases pabeigšanas domā tālāk mācīties kādā profesionālajā skolā, lai apgūtu elektriķa profesiju un, iespējams, papildus arī galdnieka arodu. Jaunietis izsvēris, ka elektriķa amats atalgojuma ziņā ir augstāk novērtēts, turklāt divu profesiju prasmes viņam dos vēl lielākas iespējas darba tirgū.
Līgas LIEPIŅAS (laikraksts Auseklis) teksts un foto
← Iedegta Alojas pilsētas egle
Sirsnīgā gaisotnē aizvadītas Lūgšanu brokastis →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.